તેથી જ એવા નિષ્કર્ષ પર આવ્યા વિના છૂટકો નથી કે સરકારના હેતુઓ મુસ્લિમ મહિલાઓ પ્રત્યે પરોપકારને આધારે નહિ પણ ચતુર રાજકીય ગણતરીઓના આધારે હતા. સ્પષ્ટપણે, આ યુક્તિ તો ભાજપને લાભદાયી છે, જે મુસ્લિમ મહિલાઓને સ્પર્શે તો છે પણ, જેનાથી સમુદાયમાં ફૂટ પડે છે. અનુમાન મુજબ, મુસ્લિમ ધર્મગુરુઓ બિલ સામા થયા છે. આ એ જ લોકો છે, જેઓએ ઇન્સ્ટન્ટ તલાક નાબૂદ કરવાના મુસ્લિમ મહિલાઓના કાલાવાલા તરફ ન બરાબર જ ધ્યાન આપ્યું હતું. પરિણામે, હવે એક બાજુ મુસ્લિમ સ્ત્રીઓનો એવો પક્ષ છે જેની ફરિયાદ ખરેખર વાજબી છે કેમ કે તેઓને એવા એક પ્રકારના છૂટાછેડાનાં પરિણામનો સામનો કરવો પડે છે જેણે તેમની પાસે કોઈ પસંદગી છોડી નથી. અને બીજી બાજુ, એક એવો રાજકીય પક્ષ છે, જેને એ સમુદાયની ખરેખરની જરૂરિયાતો અને અધિકારો વિશે હકીકતમાં તો કંઈ પડી નથી, એને તો બસ આ એક મુદ્દાને હાથ ધરવામાં જ કોણ જાણે કેમ રસ છે!